section_heading: Pojava
paragraph_text: Danas se Teachu pripisuje korištenje crne piratske zastave koja prikazuje rogatog kostura koji jednom rukom drži pješčani sat a drugom koplje usmjereno u krvareće srce. No do sada nije pronađen ni jedan pisani izvor stariji od početka 20. stoljeća koji bi tako opisivao njegovu zastavu. Jedini izvor iz prve polovice 18. stoljeća koji govori o njegovoj zastavi opisuje ju samo kao "crnu zastavu sa mrtvačkom glavom."